**Evropa Kreative e BE-së- Nënprogrami Kultura**

**Thirrje e Hapur për bashkëpunim evropian për vitin 2023**

**Është e hapur Thirrja për kategorinë Projekte për bashkëpunim evropian me afatin e fundit për dorëzimin e propozim projekteve 23 shkurt të vitit 2023 (17:00 me kohën e evropës qëndrore)**

Mjetet në shumën e përgjithshme prej 60,076,809 euro janë siguruar nga BE-ja për këtë Thirrje në suaza të Programit Evropa Kreative ndërsa pritet të bashkëfinancohen rreth 130 propozim projekte bashkëprodhuese në nivel evropian.

**Qëllimi i thirrjes**

* Kreativiteti dhe qarkullimi transnacional
* Inovacioni

Mbështetja për projektet e bashkëpunimit evropian synohet për projekte transnacionale për zbatimin e një game të gjerë aktivitetesh dhe iniciativash që përfshijnë organizata kulturore dhe krijuese nga vendet pjesëmarrëse në nën-programin Kultura e Evropës Kreative. Thirrja përfaqëson mundësi për bashkëpunim bashkëprodhues, eksperimentim, inovacion, mobilitet dhe shkëmbim të njohurive dhe përvojave ndërmjet organizatave që operojnë në sektorët kulturorë dhe kreativ dhe më gjerë. Qëllimi i thirrjes është të lehtësojë dhe përmirësojë aksesin në kulturën dhe veprat kreative evropiane dhe të promovojë inovacionin dhe kreativitetin.

**Prioritete:**

Propozim - projektet duhet të përfshijnë një (ose më së shumti dy) nga prioritetet e Thirrjes :

* **Audienca (** të rritet aksesi dhe pjesëmarrja në kulturë, për të angazhuar audiencën fizikisht dhe dixhitalisht**);**
* **Përfshirja sociale (**për të thelluar në tema të ndjeshme shoqërore dhe për të punuar drejt përmirësimit të përfshirjes sociale në/nëpërmjet kulturës, me theks tek artistët dhe punonjësit e kulturës me aftësi të kufizuara, anëtarët e pakicave kombëtare dhe grupet e margjinalizuara shoqërore**);**
* **Qëndrueshmëria (**në përputhje me Axhendën e Gjelbër Evropiane dhe Bauhaus-in e ri Evropian për të bashkë-krijuar, miratuar dhe promovuar praktikat mjedisore në drejtim të rritjes së ndërgjegjësimit për zhvillimin e qëndrueshëm nëpërmjet aktiviteteve kulturore**);**
* **Qasja dixhitale (**mbështetje për sektorët kulturorë dhe kreativ evropianë për të inicuar ose përshpejtuar tranzicionin dixhital në përgjigje të krizës COVID-19);
* **Dimensioni ndërkombëtar (**ndërtimi i kapaciteteve në sektorët kulturorë dhe krijues evropianë, duke përfshirë organizatat lokale dhe mikroorganizatat për të punuar dhe vepruar ndërkombëtarisht, në Evropë dhe më gjerë**);**

**Prioriteti i sektorit**

- Forcimi dhe ndërtimi i kapaciteteve në fushat e mëposhtme: **muzikë, trashëgimi kulturore, botim, arkitekturë, modë dhe dizajn dhe turizëm kulturor i qëndrueshëm**. Qëllimi i këtij prioriteti është inkurajimi i talenteve dhe forcimi i kapaciteteve për zhvillimin sipërmarrës dhe profesional të artistëve dhe profesionistëve në sektorët përkatës për t'iu përshtatur proceseve të reja krijuese, modeleve të biznesit dhe zhvillimeve të tregut dhe për t'iu përshtatur tranzicionit dixhital dhe të gjelbër. Vëmendje e veçantë i kushtohet përvetësimit të aftësive dhe njohurive në fushën e:

* sipërmarrësisë dhe zhvillimin profesional (zhvillimi i audiencës, marketingu, promovimi, shpërndarja, fitimi i parave, vetëpunësimi, negocimi i kontratës dhe kompensimi, etj.);
* dixhitalizimi (3D, teknologjitë e AI, të dhëna të mëdha, blockchain, Metaverse, NFT, etj.),
* **gjelbërimi i zinxhirit të vlerës dhe krijimi i modeleve të qëndrueshme të biznesit.**

**Prioritetet ndërsektoriale /Crosscuting issues**

Në suaza të thirrjes do të mbështeten propozim-projektet që do t'i kushtojnë vëmendje të veçantë çështjeve ndërsektoriale, përkatësisht: përfshirjes, diversitetit, barazisë gjinore, luftës për mbrojtjen e mjedisit dhe ndryshimeve klimatike.

Propozim-projektet duhet të lehtësojnë aksesin në përmbajtjen kulturore dhe krijuese evropiane për të gjitha grupet e synuara: profesionistët dhe pjesëmarrësit, si dhe audiencën më të gjerë dhe të përfshijnë njerëz me aftësi të kufizuara ose probleme shëndetësore, barriera ekonomike, sociale ose gjeografike ose dallime kulturore.

Njëherësh, barazia gjinore si nxitës i kreativitetit, rritjes ekonomike dhe inovacionit mbetet një prioritet i Thirrjes. Projektet e propozuara duhet të synojnë promovimin e barazisë gjinore dhe të harmonizohen me Strategjinë e Barazisë Gjinore, në mënyrë që të kontribuojnë në fuqizimin e grave dhe burrave në mënyrë që të realizojnë potencialin e tyre të plotë dhe të gëzojnë të njëjtat të drejta.

Projektet e propozuara duhet të inkurajojnë operatorët të përfshihen në zbatimin e Axhendës së Gjelbër Evropiane nëpërmjet aplikimit të praktikave të qëndrueshme mjedisore Sektorët kulturorë dhe krijues njihen nga BE-ja si sektorë që mund të luajnë një rol të rëndësishëm në këtë tranzicion të gjelbër në drejtim të ndërgjegjësimi, të mësuarit, komunikimi dhe shkëmbimi i njohurive dhe praktikave të mira, veçanërisht si sektorë që kanë potencial për të zhvilluar mënyra novatore për të zgjidhur sfidat ekologjike dhe për të minimizuar ndikimin mbi mjedisin jetësor.

**Vëllimi i projekteve:**

Në varësi të numrit të organizatave që marrin pjesë në propozim-projekt, si dhe në bazë të buxhetit të propozuar për zbatimin e aktiviteteve, projektet e mbështetura mund të jenë të vogla, të mesme ose të mëdha.

* **COOP-1 projekte të vogla bashkëpunimi > minimumi 3 partnerë / 3 vende të ndryshme > mbështetja e BE-së: 200,000 euro – 80% e buxhetit të përgjithshëm**
* **Projektet e bashkëpunimit të mesëm COOP-2 > minimumi 5 partnerë / 5 vende të ndryshme > Mbështetja e BE-së: 1,000,000 euro – 70% e buxhetit të përgjithshëm**
* **Projekte të mëdha bashkëpunimi COOP-3 > minimumi 10 partnerë / 10 vende të ndryshme > Mbështetja e BE-së: 2,000,000 euro – 60% e buxhetit të përgjithshëm**

**Kohëzgjatja maksimale e projekteve:** 48 muaj**.**

**Aplikantët:** Persona juridikë (publik, privat, shoqata), autoritete kombëtare, rajonale dhe vendore me status ligjor të regjistruar në pjesëmarrjen në programin Evropa Krijuese – Nënprogrami Kultura, që operojnë në sektorët kulturorë dhe kreativ.

**Aplikacioni plotësohet dhe dorëzohet në mënyrë elektronike përmes portalit Funding & Tenders të Komisionit Evropian:**

[FTOP Funding & Tenders](https://ec.europa.eu/info/funding-tenders/opportunities/portal/screen/opportunities/topic-search;callCode=CREA-CULT-2023-COOP;freeTextSearchKeyword=;matchWholeText=true;typeCodes=1;statusCodes=31094501,31094502,31094503;programmePeriod=null;programCcm2Id=4)

[https://ec.europa.eu/info/funding-tenders/opportunities/portal/screen/opportunities/topic-search;callCode=CREA-CULT-2023-](https://ec.europa.eu/info/funding-tenders/opportunities/portal/screen/opportunities/topic-search;callCode=CREA-CULT-2023-COOP;freeTextSearchKeyword=;matchWholeText=true;typeCodes=1;statusCodes=31094501,31094502,31094503;programmePeriod=null;programCcm2Id=43251814;programDivisionCode=null;focusAreaCode=null;destinationGroup=null;missionGroup=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=callTopicSearchTableState)

**Më shumë informacion rreth thirrjes dhe konsultimeve individuale mund të rezervoni në Departamentin për Evropën Kreative – Nënprogrami Kultura e në adresën e mëposhtme elektornike:**

**info@ced.mk**